Željko Kamenski, kandidat za gradonačelnika i predsjednik HDZ-a iz Pregrade Uskrs je proslavio na svoj način.

Naime, iako je u tom kraju pucanje iz kubure običaj, smjeli kandidat za gradonačelnika ovog zagorskog gradića na ovaj se čin odvažio nasred ceste.

'Dragi građani, veselite se. Uskrs je! Uskrsnuo je, kako je rekao', kaže na početku snimke Kamenski, a onda slijede pucnji iz dvije kubure na cesti.

"Naš kandidat za gradonačelnika g. Kamenski, svojom iskrenošću i ljubavi prema tradiciji i našem mjestu zaokupio je pozornost svih naših građana ali i nacionalnih medija! Željko uz tebe smo, samo naprijed", piše na stranici HDZ Pregrada uz snimku.